Nyeste Skilderie af Kiøbenhavn, 1824-08-14
Ved Barriererne holde allerede en stor Mængde af de smukkeste Leievogne: Offenbacher, Wiener- og Kurvevogne, Giger, Cabrioletter og Eenspændervogne, som man for 1 til 2 Mk. C. (4 til 8 Rbmk.) kan faae til Leie, og efter Overeenskomst kjøre i en længere eller kortere Vei. Kudskene slokke sig om Enhver, i hvis Ansigt de kunne læse den mindste Lyst til at kjøre en Tour, og ere saa forlegne for at udleie deres Vogne, at de næsten paatrygle Folk deres Tjeneste. Disse Vogne kunne faaes til enhver Tid, og den Kjørelystne kan, hvad enten det er Søgne= eller Søndag, faae sin Lyst styret, uden at han, som i Kjøbenhavn, behøver at bestille en Vogn, der maa betales med 4 1/2 til 5 Rbd. adskillige Dage. i Forveien. Synet af disse Leievogne, hvoraf de Fleste ligne Herskabs= og Selveiervogne hos os, siger allerede den Fremmede, at han er ankommen til en Stad, hvor man ikke har forsømt at sørge for hans Fornøielse. Vel træder man strax indi en Gade, der allerede udmærket sig ved sin Ulighed, men som dog er temmelig bred, og har mange nye og smagfulde Bygninger. Dreier man omkring paa Venstre, saa kommer man til Gansemarkt, et temmeligt stort Torv, som fører lige til Jungfernstieg. Her befinder man sig i en Gade, som kun faa Stæder kunne opvise Mage til. Paa den ene Side en lang Række af for det meste velbygte Huse og deriblandt de fornemste Gjæstgiversteder, som Stadt London, König von Hannover o. s. v.; paa den anden en Allee, omtrent 400 Alen lang, beplantet med tre Rader Lindetræer, og Bænke paa hver Side. Alleen ligger høiere end Gaden, skilt derfra ved zirlige Steenafvisere, der ere forenede ved Jernkjæder. Tæt ved Alleen løber Alster bassinet, og i en temmelig Afstand sees Kysten. Majestætiske Svaner svømme stolte omkring paa Vandet, og Lystfartøier af forskjellig Størrelse, ligge bestandigen i Beredskab og staae Enhver til Tjeneste for en meget billig Betaling. Stundom opføres Instrumentalmusik paa disse Før tøier. J Alleen selv ere tre fra tidligen om Morgenen til sildigen om Aftenen stærkt besøgte Forfriskningshuse - Pavilloner. Disse ere meget rummelige og tillige høist smagfuldt indrettede. Man finder deri ikke allene alle muelige Forfriskninger, men ogsaa de meest læste Tidsskrifter. Om Aftenen ere de smukt oplyste og opføres deri en skjøn Musik. Gjæsterne sidde i og udenfor samme paa Bænke og Stole. Det er Vedtægt, at i et af disse Huse, Schweizerpavillonen, ingen Tobak røges. Naar Søgningen er stærk, synes ellers i de to andre Pavilloner, saavelsom paa alle Restaurationer, Alting indhyllet i tykke Tobakskyer. Om Sommeren begynder henimod Aftenen Vrimlen i Jungfernstieg at blive overordentlig stor. Den, som ikke giver gaae ud af Porten og dog ønsker at gjøre en Spadseretour, maa derhen. Man kan ikke tænke sig et mere broget Selskab, end man træffer her. Folk af alle Stænder, Jndfødte og Fremmede, Gamle og Unge, Spitsborgere og Spradebasser, ærbare Matroner og forføriske Nympher med deres smaa Kurve under Armen, Karle og Tjenestepiger, Mestere, Svende og selv Drenge med Skjødskind for, Alle vandre her fortroligen imellem hverandre, uden at man en eneste Gang sporer nogen Uorden. Det man kalder Pøbel, med alle sine Over- og Underafdelinger af Lapser, Døgenikter o. s. v., er i det Hele taget en stor Sieldenhed i Hamburg.